Die effek van TV op kinders - BibleForums Christian Message Board
Die effek van TV op kinders
Aug 21st 2010, 05:30 PM
Ek het onlangs On Killing: The Psychological Cost of Learning to Kill in War and Society* van Dave Grossman gelees. Dit klink seker na 'n makabere manier om 'n plasing oor die effek van TV op kinders in te lei, maar dan verstaan julle seker hoe hierdie ding my bekommer.
Dave Grossman wei 'n hele afdeling van sy boek aan die bespreking van hierdie onderwerp. Hy voer aan dat dieselfde desensitasie tegnieke wat weermagte gebruik om hulle soldate te desensitiseer om hulle voor te berei op die doodmaak proses in oorlog, daagliks deur Hollywood, rekenaarspeletjies en TV op ons kinders toegepas word. Onder andere haal hy ook die bevindings van Dr. Brandon Centerwall van 1993 aan. Sy verslag fokus op die effek van TV toe dit ingevoer is in onder andere Suid Afrika in 1975, nadat dit vantevore deur die Afrikaans sprekende regering verban was. Sy bevinding: 'n 'Skouspelagtige' toename van geweldsmisdaad onder kinders...ek wonder wat hy vandag sou sê...
Oh be carefull little eyes what you see,
The Father up above is looking down in love,
Oh be carefull little eyes what you see.
*'n Goeie bron om te raadpleeg wanneer jy iemand is/beraad/ken wat ly aan PTSD of blootgestel word aan geweld.
Aug 22nd 2010, 05:21 AM
Re: Die effek van TV op kinders
Mark Woodman wat so paar weke terug oorlede is het dieselfde gesê en ook verduidelik wat presies in die gedagtes en mens gebeur as hulle na geweld en goed kyk. Ek sal bietjie die naam probeer kry. Weet nie of sy goed meer op die internet tekry is nie.
O ja. Daar is in die jong mens groep in die ingelse deel 'n gesprek gewees oor rekenaar games en goed so tydjie terug...
Aug 22nd 2010, 08:18 AM
As jy die skakel volg wat Francois hier bo vir ons gegee het, sal jy by 'n Engelse webblad uitkom waar die DVD van Mark Woodman oor hierdie onderwerp aangebied word. Kyk uit vir 'n skakel op daardie blad na YouTube waar hierdie DVD gratis oor die internet gekyk kan word. Die DVD is in agt gelyke dele opgedeel. Let wel dat Mark waarsku dat sekere van die inhoud daarvan slegs geskik is vir persone bo 18. Ongelukkig is daar sekere dinge wat hy nie vir jou sal kan uitwys sonder om dit maar net eenvoudig te vertoon nie. Elke ouer behoort hierdie DVD van begin tot einde deur te kyk en te oordink.
Hier is vir julle gerief 'n paar teksgedeeltes (dankie e-Sword!) waarna Mark verwys:
Welwillendheid, komende van:
From G4289; predisposition, that is, alacrity: - forwardness of mind, readiness (of mind), ready (willing) mind.
Daarom, omgord die lendene van julle verstand, wees nugter en hoop volkome op die genade wat julle deel word by die openbaring van Jesus Christus.
Want dit is die verbond wat Ek ná dié dae sal sluit met die huis van Israel, spreek die Here: Ek sal my wette in hulle verstand gee en dit op hulle hart skrywe; en Ek sal vir hulle ‘n God wees, en hulle sal vir My ‘n volk wees.
Aug 22nd 2010, 08:59 AM
Gavin de Becker* raak ook aan die onderwerp van geweldadige gedrag onder kinders in die hoofstuk "The Fear of Children" in sy boek The Gift of Fear (Wikipedia). Hy doen aan die hand dat enige voorval van fisiese geweld voorafgegaan word deur voor-insident indikators (gevaartekens) en sê dan (verskoon die Brits):
Of all the violence discussed in this book, being killed by one's own daughter or son** is the easiest to avoid. A precaution that is virtually guaranteed starts years before the child is big enough to hurt anyone: Be a loving parent.
**Ja, die omvang van die impak van media op kinders strek so ver as dit...
Hy reken een van die grootste gevare is die hoeveelheid tyd wat kinders spandeer aan die gebruik van media produkte. Hy reken dit is nie alleen die inhoudelike van die media nie, maar ook dit wat daardeur verplaas word, bv. kwaliteit verhoudings met o.a. die ouers:
The content of media products matters, but the amount may matter more, whether it is watching television too much, playing video games too much...(ensovoorts)...but the bigger issue arises when media consumption replaces the rest of life.
*LW: Gavin is nie 'n belydende Christen nie. Ek kan sy boek sterk aanbeveel, veral aan mense wat leef in 'n greep van vrees vir fisiese geweld. Hou egter deurentyd in gedagte dat die onus deurgaans op jouself is om dit wat hy sê deur te trek na jou geloof in Christus.
Aug 22nd 2010, 09:03 AM
Nog 'n gedagte:
Dink jy dalk by jouself dat hierdie ding nou heeltemal te groot opgeblaas word? Dat die gevaar darem heelwat laer intensiteit is as wat hier voorgehou word? Dat media darem tog nie werklik so 'n groot impak op ons gedrag het nie?
Wil jy dan nie asb. jou gedagtes gaan deel met die multi biljoen Rand advertensie industrie nie...
Aug 23rd 2010, 10:29 AM
Soooo ..... wat is die oplossing ? Om jou kind weg te hou van enige media produkte is eenvoudig onprakties, en gaan veroorsaak dat hy/sy nie gaan inpas in 'n samelewing wat absoluut media gedrewe is nie. Ek praat natuurlik nie van net TV nie, maar radio, internet, e-pos en en en .... Is dit moontlik om kinders bo 'n sekere ouderdom en ontwikkelingsvlak te "bulletproof" teen die aanslae op hulle ?
Aug 23rd 2010, 06:09 PM
Dalk haal ek hierdie gedeelte nou buite konteks aan:
Want ek is jaloers oor julle met ‘n goddelike jaloersheid, want ek het julle aan een man verbind, om julle as ‘n reine maagd aan Christus voor te stel. Maar ek vrees dat, net soos die slang Eva deur sy listigheid bedrieg het, julle sinne so miskien bedorwe kan raak, vervreemd van die opregtheid teenoor Christus.
, maar as ek dink aan wat daardie DVD van Mark sê, wonder ek of die beginsel nie tog hier van toepassing gemaak kan word nie. Selfs ek as grootmens was geskok oor die dinge wat Mark uitgewys het; watter kans staan 'n kind dan? Op 'n kognitiewe vlak is dit maklik om te sê: ek laat nie my kinders toe om Spiderman, Herman Potgieter of Shrek 2/3 te kyk nie, want dit is ooglopend satanies geïnspireerd. Maar jy sien, Satan speel vuil en val jou ook van die flank af aan; nie net reguit op 'n kognitiewe vlak nie.
Sinne, komende van:
From G3539; a perception, that is, purpose, or (by implication) the intellect, disposition, itself: - device, mind, thought.
Aug 23rd 2010, 07:11 PM
Toe Anton LaVey op ‘n keer in ‘n onderhoud gevra is of hy sy eie kinders laat TV kyk, het hy nee gesê, 'want dit is sleg vir hulle'. Anton LaVey is ‘n opper Satanis (Wikipedia).
Hier is ‘n interessante artikel (in Engels) deur Kenneth Ham waarin hy vertel wat Anton LaVey nog oor TV te sê gehad het.
Aug 24th 2010, 06:03 AM
Maar jy sien, Satan speel vuil en val jou ook van die flank af aan; nie net reguit op 'n kognitiewe vlak nie.
So wat dink jy is die oplossing SOS ? Ek dink 'n bewusmakingsveldtog onder die ouers is 'n goeie eerste stap ?
Aug 24th 2010, 06:45 AM
Fila, as ek net so paar punte kan bymekaarsit wat vloei uit dit wat reeds hier bespreek is, is daar al heelwat wat 'n mens kan doen :
1.) Wees 'n liefdevolle ouer vir jou kinders,
2.) Perk die hoeveelheid media waaraan jou kinders blootgestel word DRASTIES in,
3.) Kyk & luister ten minste self na die goed voor jy jou kinders daaraan blootstel,
4.) Luister na jou eie gees, asook die van jou eie kinders. Let op na hulle gedrag: Maak dit waarna hulle kyk hulle ongemaklik?
5.) Verwyder ongewenste media uit jou huis,
5.) Gee ouerleiding, nie net wanneer daar PG op die omslag staan nie, maar deurentyd,
6.) Vul jou kinders se verstandjies daagliks met 'dit wat daar bo' is en met God en Sy Woord.
Ek is seker daar is nog 'n paar wat ons kan byvoeg. As ouers bewus gemaak kan word en hulle die ouerlike plig kan opneem, is ek seker dat die risikos heelwat verlaag kan word.
Aug 24th 2010, 08:31 AM
As ouers bewus gemaak kan word en hulle die ouerlike plig kan opneem, is ek seker dat die risikos heelwat verlaag kan word.
Dit is vir my min of meer die kruks hierdie. Hierdie is 'n baie fyn beplande aanval, en as die ouers nie ingelig is nie gaan hulle self ook nie van hierdie probleme raaksien nie, wat nog hulle kinders waarsku en reg opvoed ?
Aug 24th 2010, 07:50 PM
Weet julle ek wens ons het nie 'n TV gehad nie.... Vandag het ek nie 'n TV nie. Gebruik my rekenaar om sekere media te kyk, maar dit raak maar moeilik om dinge te kyk tussen al die sex, drugs, en moord wat op die media is vandag. Selfs die kinder stories raak al bietjie erg. Sal môre vir julle so paar links probeer pos. My laptop het nou besluit hy het lank genoeg gewerk sonder krag...
Aug 24th 2010, 07:53 PM
O ja, onthou net jou kinders word so gespoel en gevoed met al die goed dat julle nie gaan glo hoe lank dit neem om reg te kom nie. Daai kind van jou wat so op sy tande kners is dalk 'n trigger van iets wat hy deur die dag gesien het... Praat met julle kinders. Wen hulle vertroue, want kinders vandag vertrou hulle ouers so min omdat dit die norm is wat geskets word deur die media!
Aug 25th 2010, 12:52 PM
Net so een clip. Gaan soek so bietjie op jou beeldradio en kyk wat jou kinders sien en nie sien nie...
Nov 14th 2010, 02:08 PM
Hier is 'n engelse artikel wat regtig die moeite werd is om deur te lees. Let veral op die Bybelse opdragte wat hierdeur onder ons aandag gebring word. Doen gerus die moeite om die artikel enduit te lees.